
PRIMAR 
Nr. 4273 din 20.04.2023


Referat de aprobare
a proiectului de hotărâre privind aprobarea participării Municipiului Marghita în cadrul Programului privind casarea autovehiculelor


Prin Ordinul Ministrului Mediului, Apelor şi Pădurilor nr. 2.261/2022 a fost aprobat Ghidul de finanţare a Programului privind casarea autovehiculelor uzate, cu modificările şi completările ulterioare. Ulterior în data de 04.04.2023 a fost aprobat Ordinul nr.864/2023, pentru modificarea anexei la Ordinul Ministrului Mediului, Apelor şi Pădurilor nr. 2.261/2022 pentru aprobarea Ghidului de finanţare a Programului privind casarea autovehiculelor uzate
Municipiul Marghita doreşte depunerea unei cereri de înscriere în cadrul proiectului Programului privind casarea autovehiculelor uzate gestionat de către Ministerul Mediului, Apelor şi Pădurilor, prin Administraţia Fondului pentru Mediu, Ghidul programului de finanţare a fost aprobat prin Ordinul nr. 2.261 din 23 August 2022 pentru aprobarea Ghidului de finanţare a Programului privind casarea autovehiculelor uzate, ghid modificat de ordinul Ministerul Mediului, Apelor şi Pădurilor nr.864/2023.
Scopul Programului îl constituie îmbunătăţirea calităţii mediului prin casarea autovehiculelor uzate, obiectul acestuia constând în finanţarea nerambursabilă din Fondul pentru mediu acordată pentru fiecare autovehicul uzat cu o vechime egală sau mai mare de 15 ani, în schimbul predării spre casare a acestuia. Indicatorul de performanţă şi eficienţă a Programului îl reprezintă numărul de autovehicule uzate casate. Programul are caracter multianual și se aplică la nivel național.
Solicitantul este unitatea administrativ-teritorială organizată la nivel de comună, oraş, municipiu, astfel cum este definită prin Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare, care depune cererea de înscriere în Program în condiţiile ghidului, ulterior dacă cererea de înscriere este aprobată de către Administraţia Fondului pentru Mediu încheie contractul de delegare şi solicită virarea de către Administraţia Fondului pentru Mediu a sumei de 2.400 lei pentru fiecare autovehicul uzat estimat a face obiectul acordării stimulentului pentru casare.
	Programul prevede acordarea unui stimulent pentru casare, în cuantum de 3.000 lei acordată beneficiarului (proprietarul autovehiculului uzat) care a predat spre casare şi a radiat din circulaţie şi din evidenţa fiscală a unităţii administrativ¬teritoriale sau subdiviziunii administrativ-teritoriale un autovehicul uzat, stimulentul pentru casare fiind constituit din suma de 2.400 lei alocată din Fondul pentru mediu şi suma de 600 lei susţinută din surse proprii de către solicitant, respectiv Municipiul Marghita. Astfel, beneficiarul stimulentului pentru casare în cuantum de 3.000 lei este proprietarul, persoană fizică a autovehiculului uzat cu o vechime egală sau mai mare de 15 ani, şi care a încheiat contract de finanţare cu solicitantul finanţării, respectiv Municipiul Marghita.
	În cadrul unei sesiuni de înscriere, unui solicitant (UAT) i se poate aproba o singură cerere de finanţare.
	Având în vedere faptul că Municipiul Marghita poate participa la Programul privind casarea autovehiculelor uzate, în cadrul unei sesiuni de înscriere, cu maximum 500 de autovehicule uzate, vom propune spre aprobare participarea, în anul 2023, la Programul privind casarea autovehiculelor uzate cu un număr de 500 autovehicule, înregistrate pe raza Municipiului Marghita în limita sumei de 1.500.000  lei, din care suma de 300.000 lei va fi suportată din bugetul Municipiului Marghita, iar 1.200.000 lei alocată din Fondul pentru Mediu.
	Astfel în temeiul prevederilor articolului 136, alin (1) din Ordonanţa de Urgenţă a Guvernului nr. 57/2019 privind Codul administrativ, îmi exprim iniţiativa de promovare a unui proiect de hotărâre cu următorul obiect: aprobarea participării Municipiului Marghita la Programul privind casarea autovehiculelor uzate, derulat în cofinanţare cu Administraţia Fondului pentru Mediu şi supun, spre dezbatere şi aprobare, Consiliului Local al Municipiului Marghita:
· Aprobarea de către Consiliul Local a participării UAT Municipiul Marghita în cadrul programului privind casarea autovehiculelor uzate;
· Aprobarea de către Consiliul Local al Municipiului Marghita ca solicitarea de înscriere în Programul privind casarea autovehiculelor uzate, a Municipiului Marghita să fie pentru un număr de 500 de autovehicule;
· [bookmark: _GoBack]Aprobarea de către Consiliului Local al Municipiului Marghita a cuprinderii sumei de 300.000 lei în bugetul anului 2023, suma necesară a fi asigurată din bugetul local pentru derularea programului privind casarea autovehiculelor uzate;
· mandatarea domnului Primar al Municipiului Marghita ca reprezentant legal în relaţia cu Administraţia Fondului pentru Mediu, pentru semnarea cererii de înscriere, a contractului de delegare şi a cererii de virament , precum şi a oricăror documente necesare derulării Programului privind casarea autovehiculelor uzate;
· Aprobarea Regulamentului privind participarea persoanelor fizice în cadrul programului privind casarea autovehiculelor uzate, care cuprinde Contractul de finanţare şi Cererea privind înscrierea persoanelor fizice în Program, regulament elaborat de Primăria Municipiului Marghita, conform Anexei nr.1 la prezentul referat si care face parte integrantă din prezentul referat.


Inițiator,
Primarul Municipiului Marghita
Marcel-Emil SAS-ADĂSCĂLIȚII

